CONSILIUL JUDEŢEAN BISTRIŢA-NĂSĂUD 
DIRECŢIA ADMINISTRAŢIE LOCALĂ 
DIRECŢIA ECONOMICĂ                                
NR.I/II/16439 din 15.10.2015                                       
RAPORT

privind numirea comisiei de concurs şi de soluţionare a contestaţiilor, aprobarea regulamentului de organizare şi desfăşurare a concursului de proiecte de management  şi a caietului de obiective pentru desemnarea managerului la  
Centrul Judeţean pentru Cultură Bistriţa-Năsăud  
Centrul Judeţean pentru Cultură Bistriţa-Năsăud este instituţie aflată sub autoritatea administrativă a Consiliului Judeţean Bistriţa-Năsăud şi coordonarea metodologică a autorităţilor publice centrale de specialitate.


S-a înfiinţat prin reorganizarea Centrului de conservare şi valorificare a tradiţiei şi creaţiei populare, a Ansamblului Folcloric Profesionist „Dor Transilvan”, a Şcolii Populare de Artă Bistriţa, a sectorului arte plastice – Galeriile de artă – şi a domeniului literatură, muzică cultă, tipărituri, funcţionează ca instituţie publică de cultură de interes judeţean, cu personalitate juridică, conform Hotărârii Consiliului Judeţean Bistriţa-Năsăud nr.20/2002. Centrul Judeţean pentru Cultură fiinţează şi se organizează pe baza Legii  nr.215/2001 privind administraţia publică locală şi a Ordonanţei de urgenţă nr.118/2006 privind înfiinţarea, organizarea şi desfăşurarea activităţii aşezămintelor culturale.

Având în vedere prevederile din contractul de management nr.1535/11.02.2013 încheiat între Consiliul Judeţean Bistriţa-Năsăud şi Domnul Ţărmure Gavril în calitate de manager al Centrului Judeţean pentru Cultură Bistriţa-Năsăud, care expiră la data de 01 februarie 2016, se impune organizarea unui concurs de proiecte de management.

Referitor la pregătirea concursului de proiecte de management de către autoritate, conform la art.6 alin.(1) din Ordonanţa de urgenţă a Guvernului nr.189/2008, aprobată cu modificări şi completări prin Legea nr.269/2009 se precizează că aceasta constă în:

a) elaborarea şi aprobarea regulamentului de organizare şi desfăşurare a concursului, de soluţionare a contestaţiilor, precum şi a caietului de obiective, pe baza documentelor prevăzute de lege; 

b) desemnarea componenţei comisiei de concurs, secretariatului comisiei şi a celei de soluţionare a contestaţiilor;

c) stabilirea rezultatului concursului pe baza rezultatelor fiecărei etape, potrivit prevederilor regulamentului de organizare şi desfăşurare a concursului.

În conformitate  cu: 
- adresa nr.IX/16296 a Cabinetului Preşedinte al Consiliului Judeţean Bistriţa-Năsăud;


- adresa nr.IAb/15521 din 05.10.2015 a Direcţiei administraţie locală din cadrul Consiliului Judeţean Bistriţa-Năsăud;


- adresa nr.II/16251 din 13.10.2015 a Direcţiei economice din cadrul Consiliului Judeţean Bistriţa-Năsăud;


- prevederile Secţiunii a 2-a, Secţiunii a 3-a  din Ordonanţa de urgenţă a Guvernului nr.189/2008 privind managementul instituţiilor publice de cultură, cu modificările şi completările ulterioare;

- prevederile Hotărârii Guvernului nr.1301/2009 privind aprobarea Regulamentului-cadru de organizare şi desfăşurare a concursurilor de proiecte de management, Regulamentului-cadru de organizare şi desfăşurare a evaluării managementului, modelului-cadru al caietului de obiective, modelului-cadru al raportului de activitate, precum şi modelului-cadru recomandat pentru contractele de management, pentru instituţiile publice de cultură;

- prevederile Secţiunii a 2-a, Secţiunii a 3-a  din Ordonanţa de urgenţă a Guvernului nr.189/2008 privind managementul instituţiilor publice de cultură, cu modificările şi completările ulterioare;


- prevederile Ordonanţei de urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare;
- prevederile Anexei nr.6 – Regulament-cadru de organizare şi funcţionare a centrului judeţean pentru conservarea şi promovarea culturii tradiţionale aprobat prin Ordinul ministrului culturii şi cultelor nr.2193/2004 privind aprobarea regulamentelor-cadru de organizare şi funcţionare a aşezămintelor culturale;

- prevederile Hotărârii Consiliului Judeţean Bistriţa-Năsăud nr.20/2002 privind înfiinţarea “Centrului Judeţean pentru Cultură Bistriţa-Năsăud”, cu modificările şi completările ulterioare;


Propunem numirea comisiei de concurs de proiecte de management, a secretariatului acesteia, a comisiei de contestaţii, precum şi a Regulamentului de desfăşurare şi organizare a concursului de proiecte de management.

Pentru activitatea depusă, membrii comisiei de concurs, membrii comisiei pentru soluţionarea contestaţiilor, precum şi membrii secretariatelor acestora beneficiază de o indemnizaţie în cuantum de 10% din indemnizaţia ordonatorului principal de credite, conform art. 52 din Ordonanţa de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare.
Constatăm că sunt îndeplinite condiţiile legale privind numirea comisiei de  concurs de proiecte de management la Centrul Judeţean pentru Cultură Bistriţa-Năsăud, aprobarea Regulamentului de organizare şi desfăşurare a concursului de proiecte de management, precum şi a caietului de obiective – prevăzute în anexele care fac parte din hotărâre.
Pe baza datelor prezentate mai sus, propunem ca Proiectul de hotărâre privind numirea comisiei de concurs de proiecte de management şi aprobarea Regulamentului de organizare şi desfăşurare a  concursului de proiecte de management şi a caietului de obiective la Centrul Judeţean pentru Cultură Bistriţa-Năsăud, să fie discutat în comisii şi supus adoptării de către Consiliul Judeţean Bistriţa-Năsăud în forma prezentată.

